dh-unibe/image-text_koenigsfelden-charters-post-1500 huggingface dataset:
Wir, Adelheit, von gottes gnaden ebtischin ✳ ze Sekingen, ✳ un̄ daz capital gemeinlich, tuͦn kùnt ✳ allen den, ✳ die disē
brief sehent ✳ oder hoͤrent lesen, ✳ daz wir verluhen haben dien erwirdegen vroͧwen, ✳ der ebtischin ✳ un̄ dem convent
von Kungesvelt, ✳ den zehenden ✳ ze Òtwissingen, ✳ ze Henschinkon ✳ un̄ ze Totinchon, ✳ den Marchwart Truͧtman, ✳ burger
ze Lucˀron, von uns ze erbe hatte, ✳ den si ✳ von im gekofet hant, ✳ ze rechtem erbe ✳ der vorgenā̄ten ebtischin ✳ und
dem convent, ✳ mit dien gedingē, ✳ daz si jerlich ✳ zehen muͦt roggē, ✳ die von dem vorgenātē zehenden ze zinse gant, ✳
suͤllen antwrten ze Sekingē in die stat ✳ ze sant Martis tag ✳ oder dar nach ✳ inrunt ✳ vierzehen tagē ✳ vron Gˀdrut
vō Keiserstuͦl, ✳ tuͦnvroͧwē̄ ✳ unsˀs gotzhuͧs, ✳ un̄ allen ir nachomen, ✳ des vorgenantē̄ gotzhuͧs tuͦn vroͧwon, ✳ dien ✳ der vorgenante zins gemakot wirt, ✳ es si ebtischin ✳ oder tuͦnvroͧwe, ✳ in der vorgenāter stat ✳ antwrten sullen ✳ an allen ir
schaden. ✳ un̄ wˀe daz, ✳ daz der vorgenāte zins ✳ ze dem vorgenātē tage ✳ nicht bericht wrde, ✳ swas schaden
denne ✳ du vorgenāte vroͧwe ✳ oder ir nachomen enphinge, ✳ nach dem zins ✳ ze sendēne ✳ odˀ in ze gewnnēne, ✳
den sol ✳ du vorgenātu ebtischin ✳ un̄ der convēt vō Kungesvelt genzlich ab legen, ✳ un̄ dar umbe ✳ wand si dē zins
vō disem zite jemˀ mer antwrtē sun ✳ in unser stat ✳ an allen schaden, ✳ des si sich gebuͧnden hant, ✳ so haben
wir inen ✳ die gnade getan ✳ un̄ verluͧhen, ✳ daz weder si ✳ noch en kein ir nakome ✳ die vorgenāten zehēde ✳
niemer mer enphahen sun ✳ noch fier erschazen. ✳ un̄ ze einē oftennē urchuͧnde ✳ un̄ bestetuͦnge ✳ der vorgenāten
ordenū̄ge, ✳ so geben wir ✳ dien vorgenātē vroͧwē vō̄ Kuͧngesvelt ✳ disen brief, besigelt ✳ mit unsers capitels ingesigel. ✳
dir brief wart geben ✳ ze Sekingē, ✳ do man zalte ✳ von gottes geburt ✳ druͧzehen huͧndert ✳ un̄ zwenzig jar, ✳
dar nach ✳ in dem ersten jare, ✳ mornen des ✳ na sant Agten tage. ✳
Königsf. 72
um̄b den zend₎ ✳ zuͦ Hendtschickē
Totticken ✳ und Ottwissing₎ ✳ ✳
wie der vō den froͧwn̄ zuͦ Secking₎
demnach gā Kùngsfeld₎ erkoùfft ✳ davòn git mā jerlich
x mt rogg₎ gā Secking₎
und sol fùr ein màl nùt
mer empfang₎ werd₎
✳ K ✳
H 40
Nͦ✳ 2 ✳
Staatsarchiv
AARGAU
uber den zehenden ze
Tottikon ze Henschikon
und ze Ottwissikon
dˀ ✳ vj ✳
S s
✳